# **DISGRIFIAD RÔL**

# **Tîm Croesawu**

Mae'r ddogfen hon hefyd ar gael yn Saesneg ac mae modd ei lawrlwytho o www.cardiffstudents.com/welcometeam

## **Pwrpas**

Bydd aelodau o’r Tîm Croesawu yn gyfrifol am groesawu myfyrwyr newydd i Brifysgol Caerdydd a hyrwyddo gwasanaethau Undeb y Myfyrwyr. Mae hwn yn gyfle di-dâl, gwirfoddol a fydd yn darparu cymorth a chefnogaeth i fyfyrwyr newydd, gan hwyluso eu profiad o symud at fywyd myfyriwr. Bydd hyfforddiant llawn yn cael ei ddarparu.

## **Cyfrifoldebau**

1. Cwrdd a chroesawu myfyrwyr pan maent yn cyrraedd Prifysgol Caerdydd am y tro cyntaf fel eu bod yn cael argraff gyntaf gadarnhaol.
2. Cael sgyrsiau gyda myfyrwyr newydd am yr holl wasanaethau a gweithgareddau anhygoel wedi’u cynnig gan Undeb y Myfyrwyr a’r Brifysgol ehangach.
3. Darparu cyfeiriadau i fyfyrwyr pan fod angen.
4. Ateb ymholiadau syml gan fyfyrwyr newydd gan sicrhau eu bod yn ymwybodol o’r gweithgareddau cyffrous gallant gymryd rhan ynddynt yn ystod y Glas.
5. Cefnogi ffeiriau’r Glas trwy gynorthwyo ar y stondin mynediad a bod yn bwynt cyswllt ar gyfer myfyrwyr ar y dydd.
6. Tywys myfyrwyr o amgylch Undeb y Myfyrwyr, y Brifysgol a dinas Caerdydd (arbenigwyr Rho Gynnig Arni yn unig).
7. Gofalu am y swyddfa docynnau, hwb canolog gweithgareddau RGA er mwyn sicrhau bod y dydd yn rhedeg yn esmwyth (arbenigwyr Rho Gynnig Arni yn unig).
8. Cynnal teithiau lleol, i lefydd megis IKEA, Sain Ffagan ac Ynys y Barri (arbenigwyr Rho Gynnig Arni yn unig).
9. Cynnal a chefnogi digwyddiadau bach yn yr UM (arbenigwyr Rho Gynnig Arni yn unig).
10. Cynorthwyo ar stondin Rho Gynnig Arni yn ffeiriau’r Glas, gan siarad gyda myfyrwyr am yr hyn rydym yn ei gynnig, dosbarthu pamffledi, ac ateb cwestiynau syml (arbenigwyr Rho Gynnig Arni yn unig).

## **Gofynion**

1. Rydym yn gofyn i chi gynnal y safon uchaf o wasanaeth ar gyfer ein haelodau a chyfathrebu onest ar bob adeg.
2. Rydym yn gofyn i chi sicrhau bod ein holl systemau, polisïau, a gweithdrefnau wedi’u parchu.
3. Byddwch yn annog adborth, boed yn gadarnhaol neu’n negyddol, mewn modd cwrtais.

*Goruchwyliaeth*

1. Tra’n gweithredu yn y capasiti yma rydym yn gofyn eich bod yn dilyn pob cyfarwyddyd rhesymol gan Arweinwyr Tîm a Staff Undeb y Myfyrwyr.
2. Mae awdurdod a chyfarwyddyd staff Undeb y Myfyrwyr yn cael eu dirprwyo gan Ymddiriedolwyr yr Undeb, trwy’r Prif Weithredwr, Cyfarwyddwyr, Penaethiaid Adrannau, a chydlynwyr.

*Hyfforddiant a Datblygiad*

1. Bydd yr Undeb yn darparu hyfforddiant a chyfleoedd datblygu er mwyn eich galluogi i gyflawni dyletswyddau’r rôl. Mae gofyn eich bod yn ymgysylltu â’r cyfleoedd yma.

*Iechyd a Diogelwch*

1. Sicrhau fod Polisi Iechyd a Diogelwch yr Undeb yn cael ei ddilyn ar bob adeg.
2. Cynorthwyo wrth gynnal iechyd a diogelwch myfyrwyr, cyflenwyr, ac ymwelwyr i bob adran/ardal gwaith.
3. Dilyn cyfarwyddiadau wardeniaid tân Undeb y Myfyrwyr os fydd angen.
4. Rheoli gofidion iechyd a diogelwch hawdd eu datrys, megis cael gwared ar eitemau sy’n rhwystr neu lanhau dŵr sydd wedi gollwng.
5. Codi unrhyw bryderon iechyd a diogelwch eraill i aelod o staff cyn gynted â phosib.

*Yr Amgylchedd*

1. Lleihau effaith negyddol Undeb y Myfyrwyr ar yr amgylchedd a chefnogi gweithgareddau i hyrwyddo gweithredu cynaliadwy a charbon niwtral.

*Gwerthoedd a Gweledigaeth*

1. Hyrwyddo cyfleoedd cyfartal, a chynnal gweledigaeth a gwerthoedd Undeb y Myfyrwyr.

Nodiadau Ychwanegol

1. Byddem yn gofyn eich bod yn cyfrannu at enw da Undeb y Myfyrwyr a’r Brifysgol ehangach.
2. Mewn rhai achlysuron efallai y bydd gofyn i chi barchu cyfrinachedd a/neu bolisi GDPR.